De altfel, socialiștii remarcau că decizia este continuarea logică a pașilor spre obținerea autonomiei, făcuti după moartea dictatorului Franco, în 1975.  „Prăpastia care separă statutul Cataloniei de principiile constituționale este atât de adâncă, încât negocierile sunt imposibile”, se poziționa, la acea vreme, actualul premier Mariano Rajoy, pe atunci liderul grupului conservator, de Opoziție, din Parlament, acuzându-l pe premier că deschide calea desprinderii regiunii de Spania.  Tensiunea dintre Madrid și Barcelona a crescut mocnit, după instalarea la putere a conservatorilor lui Rajoy, în 2011.